Document ID: 32002D0613

Komisijas Lēmums
(2002. gada 19. jūlijs),
ar ko paredz cūku sugas mājdzīvnieku spermas importa nosacījumus
(izziņots ar dokumenta numuru C(2002) 2676)
(Dokuments attiecas uz EEZ)
(2002/613/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/429/EEK [1], ar ko nosaka dzīvnieku veselības prasības, kuras piemērojamas Kopienas iekšējā tirdzniecībā ar cūku sugas mājdzīvnieku spermu un importējot to, kurā jaunākie grozījumi izdarīti ar Komisijas Direktīvu 2000/39/EK [2], un jo īpaši tās 7. panta 1. punktu, 9. panta 2. un 3. punktu un 10. panta 2. punktu,
tā kā:
(1) Ar Komisijas Lēmumu 93/160/EEK [3], kurā jaunākie grozījumi izdarīti ar Lēmumu 1999/150/EK [4], nosaka tādu trešo valstu sarakstu, no kurām drīkst importēt cūku spermu.
(2) Ar Komisijas Lēmumu 93/199/EEK [5], kurā jaunākie grozījumi izdarīti ar Lēmumu 94/667/EK [6], paredz dzīvnieku veselības nosacījumus un veterināro sertifikāciju cūku spermas importam no trešām valstīm.
(3) Ar Komisijas Lēmumu 95/94/EK [7], kurā jaunākie grozījumi izdarīti ar Lēmumu 2001/727/EK [8], nosaka tādu spermas savākšanas centru sarakstu, kas oficiāli apstiprināti eksportam uz Kopienu.
(4) Kipra jāpievieno tādu trešo valstu sarakstam, no kurām saskaņā ar Lēmumu 93/160/EEK atļauts imports pēc [9] Komisijas pārbaudes vizītēm un, ņemot vērā šajā valstī sasniegto dzīvnieku veselības situācijā.
(5) Kipras, Šveices, Kanādas un Ungārijas kompetentie veterinārie dienesti ir nosūtījuši pieprasījumus papildināt tādu oficiāli apstiprināto cūku sugas mājdzīvnieku spermas eksporta centru sarakstus, kas atrodas to teritorijā un kas izveidoti saskaņā ar Komisijas Lēmumu 95/94/EK.
(6) garantijas, kas attiecas uz atbilstības prasībām, kuras noteiktas Direktīvas 90/429/EEK 8. pantā, Komisijai ir iesnieguši attiecīgo valstu kompetentie veterinārie dienesti, un attiecīgie savākšanas centri eksportam uz Kopienu ir oficiāli apstiprināti.
(7) Komisijas Lēmumā 93/199/EEK paredzētā veterinārā sertifikāta paraugs jāpielāgo, ņemot vērā dzīvnieku veselības situāciju katrā trešā valstī un Direktīvas 90/429/EEK grozījumus.
(8) Ērtāk ir vienā dokumentā iekļaut visu informāciju, kas attiecas uz cūku spermas importu (tādu trešo valstu saraksts, no kurām atļauts importēt, veterinārās prasības, kas attiecas uz importu, šajās trešās valstīs apstiprināto spermas savākšanas centru saraksts), un attiecīgi atcelt Lēmumu 93/160/EEK, 93/199/EEK un 95/94/EK.
(9) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
1. Dalībvalstis atļauj importu no tādām trešām valstīm, kas iekļautas sarakstā I pielikumā, cūku spermai, kura atbilst tāda veterinārā sertifikāta nosacījumiem, kura paraugs noteikts III pielikumā, un kuru savāc apstiprinātajos spermas savākšanas centros, kas uzskaitīti V pielikuma sarakstā.
2. Dalībvalstis atļauj importu no tādām trešām valstīm, kas uzskaitītas II pielikuma sarakstā, cūku spermai, kura atbilst tāda veterinārā sertifikāta nosacījumiem, kura paraugs noteikts IV pielikumā, un kuru savāc apstiprinātajos spermas savākšanas centros, kas uzskaitīti V pielikuma sarakstā.
2. pants
Dalībvalstis drīkst atteikt atļauju spermas importam savā teritorijā vai savas teritorijas reģionā no savākšanas centriem, kuros pieņem vaislas kuiļus, kas vakcinēti pret Aujeski slimību, ja teritorija vai reģions ir Aujeski slimības neskarts saskaņā ar Padomes Direktīvas 64/432/EEK 10. pantu.
3. pants
Lēmumu 93/160/EEK, 93/199/EEK un 95/94/EK atceļ.
4. pants
Saskaņā ar sertifikāta iepriekšējo paraugu un noteikumiem par sertificētas spermas importa atļaušanu uz laiku, kas nepārsniedz trīs mēnešus pēc šā lēmuma publicēšanas dienas.
5. pants
Šis lēmums stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
6. pants
Šis lēmums ir adresēts dalībvalstīm.
Briselē, 2002. gada 19. jūlijā

Labels: 0
3
5
6